11. svibnja u Domovinskom ratu

**Domovinski rat po nadnevcima**: 11. svibnja u Domovinskom ratu.

SRBI iz Hrvatske brojnim prosvjednim skupovima osuđuju četnička teroristička divljanja u Hrvatskoj.

VELIKA Britanija zatražit će od Europske zajednice da ona ponudi svoje posredovanje u jugoslavenskoj krizi, kako bi se spriječilo komadanje zemlje, javlja britanski list "Guardian".

OTTO von HABSBURG zahtijeva od EZ-a da prizna samostalnost Hrvatske.

INDIJA, Pakistan i DNR Koreja priznali Republiku Hrvatsku.

SRPSKA okupacijska vojska prije napuštanja Hrvatske pljačka, pali i ruši sve što joj se nađe na putu.

PLJAČKE na privremeno okupiranom području ne mogu spriječiti ni jedinice UNPROFOR-a.

U HRVATSKOJ 230,063 izbjeglice iz BiH.

U OKOLICI Brčkog zaklano devet Hrvata.

MEĐUNARODNI Crveni križ razmatra mogućnost da iz sigurnosnih razloga ode iz Sarajeva.

ULTIMATUM banjalučkim Muslimanima i Hrvatima.

DOK Armije BiH ponovno napada u Mostaru, postrojbe HVO-a poštuje primirje.

**ZAPOVJEDNIK glavnog štaba Armije BiH Sefer Halilović, boraveći u Zenici, pred svojom vojskom prijetio Hrvatima naglasivši kako treba stvarati teren za konačan obračun s Hrvatima.**

OD posljedica muslimanske agresije na Busovaču, Vitez i Kiseljak smrtno stradalo više od 400 Hrvata.
ZADAR zasut sa 12 topovskih granata.

NAKON velikih riječi i planova uslijedila nova odgoda savezničke vojne akcije protiv Srbije, čak i Amerikanci čekaju srpski referendum.

FRANCUSKA uputila u Sarajevo 140 Padobranaca za pojačanje postrojbama UN u Sarajevu, tamo je sada ukupno stacionirano 800 francuskih pripadnika UNPROFOR-a, a u čitavoj BiH 5.000.

U BEČU završeni hrvatsko-muslimanski pregovori, te potpisani sporazumi, po kojima su se obje strane sporazumjele o vanjskim granicama hrvatsko-muslimanske Federacije, a karta Federacije obuhvaćala bi 58 posto teritorija BiH.

POVRATAK svih prognanika u zapadnu Slavoniju mora svakako biti osiguran do jeseni, zaključak je sjednice hrvatske Vlade, koja je predložila rebalans državnog proračuna, jer je za obnovu tih krajeva potrebno 200 milijuna kuna.

PRIKUPLJENI podaci govore da je operacija oslobađanja zapadne Slavonije izvedena na vrlo profesionalan način i da su izbjegnute civilne žrtve, istaknuo američki veleposlanik Peter Galbraith na konferenciji za novinare u američkom veleposlanstvu u Zagrebu, koji je također naglasio: "Jasno smo rekli Martiću da će, budu li pogođeni službeni američki objekti u Zagrebu, posljedica toga čina za one koji su izdali naredbe za raketiranje biti iznimno teške".

U VOJNI sud u Bjelovaru privode se pripadnici srpskih paravojnih postrojbi, koji se nalaze u prihvatnim centrima u Bjelovaru, Varaždinu i Požegi. Ondje se obavlja obrada, prvenstveno nad osobama za kojima je još 1992. izdana tjeralica i za koje je određen pritvor.

POD predsjedanjem predsjednika Tuđmana, u Predsjedničkim dvorima održana druga sjednica Zajedničkog vijeća za suradnju RH i Federacije BiH. Postignuta suglasnost o povratku izbjeglica, te potpisan Sporazum o korištenju luke Ploče i prolazu kroz Neum.

## Izvori

* Hrvatski informativni centar *Hrvatski spomenar: 11. svibnja - 20. svibnja*

 **Napomena:** Ovaj tekst ili jedan njegov dio preuzet je s internetskih stranica Hrvatskog informativnog centra. Vidi Dopusnicu Hrvatskog informativnog centra za Wikipediju na hrvatskome jeziku.